BODOLAND रादाब – कक्राझार, 18 एप्रिल : कभिड प्रट’कलखौ मानिनानै जानो गोनां गोजौसिन गेजेर फरायसालिनि जोबथा आनजादखौ खुंफुंनो थियारि जादों आसाम हाइयार सेकेण्डारि इडुकेसनआ। आनजाद खुंनायनि बागै रोखा खालामना होयो आसाम हाइयार सेकेण्डारि इडुकेसननि नेहाथारि रमेस चन्द्र सुटीयाआ। मासिगिरि बिथाङा खौरांगिरि मेलनि गेजेरजों फोरमायनाय बादिब्ला फैगौ 11 मेनिफ्राय 14 जुनसिम थिखानाय सानावनो खुंजागोन आनजादा। आनजादनि थाखाय गोनां जानाय एडमित कार्ड, फिन्नाय लिरग्रा बहिफोरनि थियारि खालामनाया फ्राय जाफुंनायनि लामायाव। बिथाङा बुंबावनाय बादिब्ला राइजो सरकारा खानानै होनाय कभिड प्रट’कलखौ मानिनानै आनजादखौ खुंनाय जागोन। गासै गं 820 आनजाद मिरुआव आनजाद खुंनो थाखाय थियारि जादों। मख’नो गोनांदि जानो गोनां गोजौसिन गेजेर फरायसालिनि जोबथा आनजादाव गासै सा 2,89,399 फरायसाफोरा आनजादाव जिरायगोन। बेनिनो बिगियान स्ट्रिमाव सा 40,588, आरिमु स्ट्रिमाव सा 1,75,175, कमार्च स्ट्रिमाव सा 1,08,178 आरो भकेसनेलाव सा 858 फरायसाया आनजादाव जिरायगोन।